મિત્રો, આજે વાત કરવી છે, ૧૮૮૮ની એ ગોઝારી દુર્ઘટનાની, અત્યાર સુધી મેરીટાઈમ ડિઝાસ્ટરમાં ટોપ ટેન લીસ્ટમાં સ્થાન પામેલુ જહાજ એટલે ‘’વીજળી’’ . આ કરુણ ગાથા સાંભળી વાંચી ને ભલ ભલાના રૂંવાડા ટાપુ માફક ઉપસી આવે છે. અને આંખમાં સાગર ઉમડી આવ્યા વિના ન રહે. એસએસ વૈતરણા જહાજ, જે વીજળી અથવા હાજી કાસમની વીજળી તરીકે ઓળખાય છે, જે ચિરંજીવી થવા જઈ રહ્યુ છે.ઈંગ્લેન્ડ સ્થિત કું| એ. જે. શેફર્ડ એન્ડ કુાં, ની માલિકીનું આ જહાજ હતું. આ જહાજ ૮ ડિસેમ્બર ૧૮૮૮ ના રોજ ગુજરાતના સૌરાષ્ટ્ર નજીક દરિયાઈ વાવાઝોડાંમાં માંડવીથી મુંબઈ જતી વખતે અરબ સાગરમાં માધવપૂર ઘેડ અને ચોરવાડની વચ્ચે સૌથી પ્રબળ મહાભુત એવા જળમાં વિલીન થઈ ગયુ. સાથે આ દુર્ઘટનામાં ૭૪૬થી અધિક લોકો પણ વિલીન થઈ ગયા.